જુનું થાય તો જ નવું આવે સાચું પણ અમુક ગમતી વસ્તુઓ એવી હોય જે આપણે આજ સુધી સાચવી રાખી હોય. ખેર, વસ્તુઓ સુધી તો ઠીક પણ લાગણીઓ અને સંબંધો કે વિચારોનું શું ? જીવનમાં અમુક વખતે આપણે એટલા આગળ નીકળી જઈએ છીએ કે અમુક સંબંધો સહજતાથી જાણ્યે-અજાણ્યે દૂર થઈ જાય છે. ક્યારેક આપણને તો ક્યારેક સામે પક્ષે એકબીજાને એક સમયે ગમતા અચાનક નડતરરૂપ લાગવા લાગીએ છીએ. સંબંધોના સમીકરણોમાં પણ એક સમયે ગમતું આખરે નડતું કેમ બની જાય છે ?